CELEX: 32007D0742
Language: bg
Date: 2007-11-09 00:00:00
Title: 2007/742/ЕО: Решение на Комисията от 9 ноември 2007 година за установяване на екологичните критерии за присъждането на знака за екомаркировка на Общността на електрически, газови или абсорбционни термопомпи (нотифицирано под номер C(2007) 5492) (Текст от значение за ЕИП )

20.11.2007   
            
            
               BG
            
            
               Официален вестник на Европейския съюз
            
            
               L 301/14
            
         
      РЕШЕНИЕ НА КОМИСИЯТА
   
   от 9 ноември 2007 година
   за установяване на екологичните критерии за присъждането на знака за екомаркировка на Общността на електрически, газови или абсорбционни термопомпи
   (нотифицирано под номер C(2007) 5492)
   (Текст от значение за ЕИП)
   (2007/742/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската общност,
   като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка (1), и по-специално член 6, параграф 1, втора алинея и приложение V, точка 2, параграф 6 от него,
   след консултиране със Съвета по екомаркировка на Европейския съюз,
   като има предвид, че:
   
               (1)
            
            
               По силата на Регламент (ЕО) № 1980/2000 знакът за екомаркировка на Общността може да се присъжда на продукт, притежаващ характеристики, които му позволяват да допринесе значително за подобряване на основните аспекти на околната среда.
            
         
               (2)
            
            
               Регламент (ЕО) № 1980/2000 предвижда да се установят конкретните критерии за екомаркировка по продуктови групи, съставени на основата на критериите, изработени от Съвета по екомаркировка на Европейския съюз.
            
         
               (3)
            
            
               Екологичните критерии, както и свързаните с тях изисквания за оценка и проверка следва да са валидни за срок от три години.
            
         
               (4)
            
            
               Мерките, предвидени в настоящото решение, са в съответствие със становището на комитета, създаден на основание член 17 от Регламент (ЕО) № 1980/2000,
            
         ПРИЕ НАСТОЯЩОТО РЕШЕНИЕ:
   Член 1
   Продуктовата група „електрически, газови или абсорбционни термопомпи“ включва термопомпи, които може да концентрират енергия, намираща се във въздуха, земята или водата, в полезна топлина за подаването на отопление за помещения или обратния процес за охлаждане на помещения. „Термопомпа“ е устройство или система от устройства, доставени от производителя или вносителя на дистрибутора, търговеца на дребно или монтажника. Тази доставка може да включва или да не включва доставката на циркулационни помпи на страната на вътрешното отоплително тяло или източника; за изчисляване на стойностите на коефициента на трансформация (СОР) обаче консумацията на енергия на циркулационните помпи винаги се взема под внимание в съответствие с EN 14511:2004 (ако производителят не може да предостави данни, взема се зададена стойност). За абсорбционни термопомпи методологията е в съответствие с EN 12309-2:2000.
   Продуктовата група обхваща само електрически, газови или абсорбционни термопомпи с максимална топлинна мощност от 100 kW.
   Продуктовата група „електрически, газови или абсорбционни термопомпи“ не включва, както следва:
   
               а)
            
            
               термопомпи, които осигуряват гореща вода само за санитарни нужди;
            
         
               б)
            
            
               термопомпи, които могат само да извличат топлина от сграда и да я изпускат във въздуха, земята или водата, което води до охлаждане на околното пространство.
            
         Член 2
   За да се присъди знакът за екомаркировка на Общността съгласно Регламент (ЕО) № 1980/2000, термопомпата трябва да попада в обхвата на продуктовата група „електрически, газови или абсорбционни термопомпи“ и следва да отговаря на всеки един от критериите, изложени в приложението към настоящото решение.
   Член 3
   Кодовият номер на продуктовата група „електрически, газови или абсорбционни термопомпи“, определен за административни цели, е „31“.
   Член 4
   Екологичните критерии за продуктовата група „електрически, газови или абсорбционни термопомпи“, както и свързаните с тях изисквания за оценяване и удостоверяване са валидни до 9 ноември 2010 г.
   Член 5
   Адресати на настоящото решение са държавите-членки.
   
      Съставено в Брюксел на 9 ноември 2007 година.
      
         
            За Комисията
         
         Stavros DIMAS
         
         
            Член на Комисията
         
      
   
   
      (1)  ОВ L 237, 21.9.2000 г., стр. 1.
   
      ПРИЛОЖЕНИЕ
      ЕКОЛОГИЧНИ КРИТЕРИИ
      Цели на критериите
      Настоящите критерии целят да ограничат въздействието върху околната среда от производството, експлоатацията и излизането от употреба на електрически, газови или абсорбционни термопомпи. Те включват:
      
                  —
               
               
                  насърчаване на ефективността на отоплението и/или отоплението/охлаждането на сгради;
               
            
                  —
               
               
                  намаляване на въздействието върху околната среда от отоплението и/или отоплението/охлаждането на сгради;
               
            
                  —
               
               
                  намаляване или предотвратяване на рисковете за околната среда и за човешкото здраве, свързани с употребата на опасни вещества;
               
            
                  —
               
               
                  гарантиране, че на потребителя и монтажника на термопомпата е осигурена правилна информация за термопомпата и нейната ефективна експлоатация.
               
            Критериите са определени на нива, които насърчават присъждането на екомаркировка на термопомпи, които гарантират слабо въздействие върху околната среда.
      Изисквания за оценяване и удостоверяване
      За оценяване и удостоверяване на термопомпи заявителят може да групира термопомпите в „основни модели“. Основните модели се определят от единици, които в основата си са едни и същи от гледна точка на основни компоненти, по-специално вентилатори, серпантини, компресори и двигатели.
      Специфичните изисквания за оценяване и удостоверяване са посочени непосредствено под всеки критерий.
      В зависимост от случая могат да се използват други методи на изпитване и стандарти освен посочените за всеки критерий, ако са преценени като равностойни от компетентния орган, който разглежда заявлението.
      Когато от заявителя се изисква да представи декларации, документи, анализи, протоколи от изпитвания или други доказателства, удостоверяващи съответствието с критериите, това означава, че тези документи могат да се представят от заявителя и/или от неговия(те) доставчик(ци) и т.н., според случая.
      Ако е необходимо, компетентните органи могат да изискват допълнителни документи и да извършват независими проверки.
      На компетентните органи се препоръчва да вземат под внимание прилагането на признати системи за управление на околната среда, като EMAS или ISO 14001, когато разглеждат молбите и при контрола за спазването на критериите.
      (Бележка: прилагането на тези системи на управление не е задължително).
      Освен това лабораторията за изпитване за шум и ефективност следва да изпълнява общите изисквания в съответствие със стандарта EN-ISO/IEC 17 025:2005. Лабораторията следва да е независима и акредитирана за изпитване съгласно съответните методи на изпитване. Може да се допускат други лаборатории, ако в страната, където се намира заявителят, няма налична лаборатория, акредитирана за изпитване. В такива случаи лабораторията следва да е независима и компетентна.
      За информация:
      
         Коефициент на трансформация (СОР) е отношението между вложената електрическа енергия за производство на топлинна енергия и изходящата отоплителна мощност.
      
         Коефициент за енергийна ефективност (EER) е отношението между вложената електрическа енергия за производство на студ и изходящата охладителна мощност.
      
         Коефициентът на първичната енергия (PER) се дава чрез: COP × 0,40 (или COP/2,5) за електрически термопомпи и чрез COP × 0,91 (или COP/1,1) за газови или абсорбционни термопомпи, където 0,40 е настоящата европейска ефективност за производството на електроенергия, включително загубите по мрежата, а 0,91 е настоящата европейска газова ефективност, включително и загубите по разпределението, съгласно Директива 2006/32/ЕО на Европейския парламент и на Съвета от 5 април 2006 г. относно ефективността при крайното потребление на енергия и осъществяване на енергийни услуги и за отмяна на Директива 93/76/ЕИО на Съвета (1).
      1.   Ефективност в отоплителен режим (COP)
      
      Ефективността на термопомпения агрегат следва да надвишава следните минимални изисквания на коефициента на трансформация (COP) и коефициента на първичната енергия (PER).
      
                  Тип термопомпа: топл.
                  източник/(вътр. отопл. тела)
               
               
                  Външно тяло [°C]
               
               
                  Вътрешно тяло [°C]
               
               
                  Мин. COP
               
               
                  Мин. COP
               
               
                  Мин. PER
               
            
                  електрическа термопомпа
               
               
                  газова термопомпа
               
            
                  Въздух/въздух
               
               
                  Входен сух термометър: 2
                  Входен мокър термометър: 1
               
               
                  Входен сух термометър: 20
                  Входен мокър термометър: 15 макс
               
               
                  2,90
               
               
                  1,27
               
               
                  1,16
               
            
                  Въздух/вода
               
               
                  Входен сух термометър: 2
                  Входен мокър термометър: 1
               
               
                  Входна темпер.: 30
                  Изходна темпер.: 35
               
               
                  3,10
               
               
                  1,36
               
               
                  1,24
               
            
                  Входна темпер.: 40
                  Изходна темпер.: 45
               
               
                  2,60
               
               
                  1,14
               
               
                  1,04
               
            
                  Земя/въздух
               
               
                  Входна темпер.: 0
                  Изходна темп.: - 3
               
               
                  Входен сух термометър: 20
                  Вх. мокър термометър: 15 макс.
               
               
                  3,40
               
               
                  1,49
               
               
                  1,36
               
            
                  Земя/вода
               
               
                  Входна темпер.: 0
                  Изходна темп.: - 3
               
               
                  Входна темпер.: 30
                  Изходна темпер.: 35
               
               
                  4,30
               
               
                  1,89
               
               
                  1,72
               
            
                  Входна темпер.: 40
                  Изходна темпер.: 45
               
               
                  3,50
               
               
                  1,54
               
               
                  1,40
               
            
                  Вода/вода
               
               
                  Входна темп.: 10
                  Изходна темпер.: 7
               
               
                  Входна темпер.: 30
                  Изходна темпер.: 35
               
               
                  5,10
               
               
                  2,24
               
               
                  2,04
               
            
                  Входна темпер.: 40
                  Изходна темпер.: 45
               
               
                  4,20
               
               
                  1,85
               
               
                  1,68
               
            
                  Вода/въздух
               
               
                  Входна темп.: 15
                  Изходна темп.: 12
               
               
                  Входен сух термометър: 20
                  Входен мокър термометър: 15 макс.
               
               
                  4,70
               
               
                  2,07
               
               
                  1,88
               
            
                  (източник водна серпантина)
                  Входна темп.: 20
                  Изходна темп.: 17
               
               
                  Входен сух термометър: 20
                  Входен мокър термометър: 15 макс.
               
               
                  4,40
               
               
                  1,93
               
               
                  1,76
               
            
         Оценка и проверка: Изпитването следва да се извърши в съответствие с EN 14 511:2004. Изпитването следва да се извърши при пълен капацитет на въпросната помпа, при условията, посочени в таблицата. Независима лаборатория за изпитване, акредитирана за определеното изпитване, следва да провери дадените стойности. За термопомпи, които са сертифицирани по сертификационна програма Eurovent или сертификационна програма DACH, или друга програма, одобрена от компетентния орган, не се изисква допълнително изпитване от независима лаборатория за дадените стойности. Протоколите за изпитване следва да се предадат със заявлението.
      2.   Ефективност в охладителен режим (EER)
      
      Ако термопомпата е реверсивна и може да охлажда, тогава ефективността на термопомпения агрегат следва да надвишава следните минимални изисквания на коефициента за енергийна ефективност (EER) в охладителен режим.
      
                  Тип термопомпа:
               
               
                  Външно тяло [°C]
               
               
                  Вътрешно тяло [°C]
               
               
                  Мин. EER
               
               
                  Мин. EER
               
               
                  Мин. PER
               
            
                  Електрическа термопомпа
               
               
                  Газова термопомпа
               
            
                  Въздух/въздух
               
               
                  Вх. сух терм.: 35
                  Вх. мокър терм.: 24
               
               
                  Вх. сух терм.: 27
                  Вх. мокър терм.: 19
               
               
                  3,20
               
               
                  1,41
               
               
                  1,3
               
            
                  Въздух/вода
               
               
                  Вх. сух терм.: 35
                  Вх. мокър терм.: -
               
               
                  Входна темпер.: 23
                  Изходна темпер.: 18
               
               
                  2,20
               
               
                  0,97
               
               
                  0,9
               
            
                  Входна темпер.: 12
                  Изходна темпер.: 7
               
               
                  2,20
               
               
                  0,97
               
               
                  0,9
               
            
                  Земя/въздух
               
               
                  Входна темп.: 30
                  Изходна темп.: 35
               
               
                  Вх. сух терм.: 27
                  Вх. мокър терм.: 19 max
               
               
                  3,30
               
               
                  1,45
               
               
                  1,3
               
            
                  Земя/вода
               
               
                  Входна темп.: 30
                  Изходна темп.: 35
               
               
                  Входна темпер.: 23
                  Изходна темпер.: 18
               
               
                  3,00
               
               
                  1,32
               
               
                  1,2
               
            
                  Входна темпер.: 12
                  Изходна темпер.: 7
               
               
                  3,00
               
               
                  1,32
               
               
                  1,2
               
            
                  Вода/вода
               
               
                  Входна темп.: 30
                  Изходна темп.: 35
               
               
                  Входна темпер.: 23
                  Изходна темпер.: 18
               
               
                  3,20
               
               
                  1,41
               
               
                  1,3
               
            
                  Входна темпер.: 12
                  Изходна темпер.: 7
               
               
                  3,20
               
               
                  1,41
               
               
                  1,3
               
            
                  Вода/въздух
               
               
                  Входна темп.: 30
                  Изходна темп.: 35
               
               
                  Вх. сух терм.: 27
                  Вх. мокър терм.: 19
               
               
                  4,40
               
               
                  1,93
               
               
                  1,8
               
            
         Оценка и проверка: Изпитването следва да се извърши в съответствие с EN 14 511:2004 или за абсорбционните термопомпи в съответствие с EN 12 309-2:2000. Изпитването следва да се извърши при пълен капацитет на въпросната помпа, при условията, посочени в таблицата. Независима изпитвателна лаборатория, акредитирана за определеното изпитване, следва да провери дадените стойности. За термопомпи, които са сертифицирани по сертификационна програма Eurovent или сертификационна програма DACH, или друга програма, одобрена от компетентния орган, не се изисква допълнително изпитване от независима лаборатория за дадените стойности. Протоколите за изпитване следва да се предадат със заявлението.
      3.   Хладилен агент
      
      Потенциалът за глобално затопляне (ПГЗ) за хладилния агент не следва да надвишава стойност на ПГЗ > 2 000 за период от 100 години. Ако хладилният агент има ПГЗ, по-малко от 150, тогава минималните изисквания за коефициента на преобразуване (COP) и коефициента на първичната енергия (PER) в отоплителен режим, и хладилния коефициент (EER) в охладителен режим, посочени в критерии 1 и 2 от настоящото приложение, се намаляват с 15 %.
      Разглежданите стойности на ПГЗ са онези, които са посочени в приложение I към Регламент (ЕО) № 842/2006 на Европейския парламент и на Съвета (2).
      
         Оценка и проверка: Наименованията на хладилния/те агент/и, използван/и в продукта, следва да се представят със заявлението заедно с техните стойности на ПГЗ в съответствие с посочения по-горе регламент. Стойностите на ПГЗ на хладилни агенти се изчисляват чрез 100-годишния потенциал на затопляне на един килограм газ по отношение на един килограм CO2.
      За флуорирани хладилни агенти стойностите на ПГЗ са онези, които са публикувани в третия оценъчен доклад (TAR), приет от Междуправителствената група по изменение на климата (2001 г. МГИК, ПГЗ стойности за 100-годишен период) (3).
      За нефлуорирани газове стойностите на ПГЗ са онези, които са публикувани в първата оценка на МГИК за 100-годишен период (4).
      Стойностите на ПГЗ за смеси от хладилни агенти следва да се основават на формулата, посочена в приложение I към Регламент (ЕО) № 842/2006.
      4.   Вторичен хладилен агент
      
      (Бележка: не е приложимо за всички типове термопомпи в рамките на тази продуктова група)
      Вторичният хладилен агент, солният разтвор или добавките не следва да се вещества, класифицирани като опасни за околната среда или представляващи опасност за здравето, определени съгласно Директива 67/548/ЕИО на Съвета (5) и нейните последващи изменения.
      
         Оценка и проверка: Наименованието/ята на използвания/те вторичен/вторични хладилен/хладилни агент/и следва да се представи/ят със заявлението.
      5.   Шум
      
      Нивото(ата) на звукова мощност се изпитва(т) и се посочва(т) в dB(A) върху информационния фиш.
      
         Оценка и проверка: Изпитването следва да се извърши в съответствие с ENV-12 102. Протоколът за изпитване следва да се представи със заявлението.
      6.   Тежки метали и забавители на горенето
      
      Кадмий, олово, живак, хром 6 + или забавителите на горенето, т.е. полибромиран бифенил (PBB) или полибромиран дифенилов етер (PBDE), изброени в член 4 от Директива 2002/95/ЕО на Европейския парламент и на Съвета (6), не може да се използват в термопомпата или в термопомпената система, като се вземат предвид допуските, посочени в Решение 2005/618/ЕО на Комисията (7) за изменение на Директива 2002/95/ЕО. Това изискване за забавителите на горенето следва да взема предвид последващи адаптации и изменения, направени на посочената директива по отношение на DecaBDE.
      
         Оценка и проверка: Сертификат, подписан от производителя на термопомпата.
      7.   Обучение на монтажника
      
      Заявителят гарантира, че ще осигури подходящо обучение за монтажниците в държавите-членки, където продуктът ще се пусне на пазара. Това обучение следва да включва информация, отнасяща се до оразмеряването и монтирането на термопомпата и попълването на информационния фиш за потребители.
      
         Оценка и проверка: Със заявлението следва да се представи декларация, описваща предлаганото обучение и посочваща къде се предлага такова обучение.
      8.   Документация
      
      Заявителят осигурява подробно ръководство за монтиране и поддръжка и ръководство за експлоатация на термопомпата.
      
         Оценка и проверка: Ръководствата за поддръжка, монтиране и експлоатация следва да се представят с термопомпата и да отговарят на изискванията на EN 378:2000 или на всяка евентуална негова редакция.
      9.   Наличие на резервни части
      
      Заявителят гарантира наличието на резервни части за срок 10 години от датата на продажба.
      
         Оценка и проверка: Декларация, че ще има наличие на резервни части за 10 години следва да се представи със заявлението заедно с обяснение как ще се гарантира това наличие.
      10.   Информационен фиш
      
      Заявителят гарантира, че непопълненият „информационен фиш за потребители“, приложен към настоящото приложение, се предлага в търговския обект, за да даде подходящ съвет на потребителите за термопомпата. Попълненият „информационен фиш за потребители“, приложен към настоящото приложение, следва също да се предостави на разположение на монтажниците.
      Заявителят предоставя подходящи инструменти, компютърни програми и упътване, така че компетентните монтажници да могат да изчислят работните параметри на термопомпената система, като например: сезонен коефициент на преобразуване, сезонен хладилен коефициент, коефициент на първичната енергия и годишни емисии на въглероден двуокис. Освен това монтажникът следва да е компетентен да попълни информационния фиш за потребителите, преди потребителят да закупи оборудването.
      
         Оценка и проверка: Заявителят следва да представи попълнения „информационен фиш за потребители“ и да опише как възнамерява да гарантира, че фишът ще е на разположение на монтажниците. Заявителят също така следва да опише как възнамерява да гарантира, че информационният фиш за потребителите ще бъде на тяхно разположение в търговските обекти на неговите продукти.
      11.   Информация, която присъства до знака за екомаркировката
      
      Клетка 2 на екомаркировката следва да съдържа следния текст:
      В класа на термопомпите този продукт има:
      
                  —
               
               
                  по-висока енергийна ефективност,
               
            
                  —
               
               
                  по-малко въздействие върху глобалното затопляне.
               
            Следният текст (или еквивалентен текст) следва да фигурира върху опаковката на продукта: „За допълнителна информация относно основанията, поради които на този продукт е присъден знакът за екомаркировка, моля посетете интернет страницата: http://europa.eu.int/ecolabel“.
      Упътване за закупуване на термопомпа, на която е присъден знак за екомаркировка
      — Информационна листовка за потребители —
      
         Предупреждение! Прочетете преди закупуване
      
      
         Ефективната експлоатация на тази термопомпа е гарантирана само ако системата отговаря точно на отоплителното и охладителното потребление на сградата и климатичната зона, в която тя се инсталира!
      
      
         Консултирайте се задължително с компетентен монтажник и изисквайте той да попълни тази информационна листовка преди закупуване!
      
      
         Знакът за екомаркировка на ЕС се присъжда на такива модели термопомпи, които имат по-висока енергийна ефективност и които свеждат до минимум въздействията си върху околната среда.
      
      Тази информационна листовка следва да се попълни от квалифициран монтажник, за да имате информация и препоръка за най-подходящата термопомпена система за вашия дом. По този начин ще извлечете ползата от много високата ефективност на термопомпите, които концентрират топлината, натрупана във въздуха, земята или водата.
      Някои системи са също така реверсивни и може да произвеждат охлаждане чрез извличане на топлина и изпускането ѝ в най-близката околна среда. Някои системи може също така да осигуряват гореща вода за санитарни нужди.
      Може да се изберат термопомпи, които да могат да се използват с повечето разпределителни системи, включително радиатори, топъл въздух и подово отопление, и могат да се приспособят за повечето съществуващи отоплителни системи с някои подходящи предпазни мерки, посочени по-долу.
      Намаляване на топлинните загуби и слънчевото затопляне на сградите
      Ако жилището ви е на повече от 10 години, преди да изберете термопомпа, може би ще е по-рентабилно първо да подобрите изолацията, за да се намалят топлинните загуби за отопление на вашата сграда, и затоплянето, ако смятате да я охлаждате. (Например: фактически е по-ефективно да инсталирате по-малка термопомпа в добре изолирана сграда.) Ако приемете препоръките на монтажника, тогава закупената от вас термопомпа следва да се оразмери по подходящ начин.
      За допълнителна информация относно намаляването на топлинните загуби или слънчевото затопляне и оразмеряването и монтирането на термопомпени системи се консултирайте на сайта: www.kyotoinhome.info
      
      
         
      
         
      Упътване за монтаж на термопомпа със знака за екомаркировка
      — Информационна листовка за монтажници —
      
         Предупреждение! Прочетете преди закупуване
      
      
         Ефективната експлоатация на тази термопомпа изисква проектиране на отоплителната система от компетентен монтажник, за да отговаря тя на отоплителното и охладителното потребление на сградата и климатичната зона, и монтаж на системата в съответствие с инструкциите на производителя
      
      
         Знакът за екомаркировка на ЕС се присъжда на такива модели термопомпи, които са с по-висока енергийна ефективност и които свеждат до минимум въздействията си върху околната среда
      
      Термопомпите имат много висока ефективност, защото използват енергия само за концентриране на топлината, намираща се в земята, водата или въздуха. Някои модели могат също така да работят в реверсивен режим и да произвеждат охлаждане чрез изпускане на топлина от жилището. Информацията, съдържаща се в тази листовка, ще ви позволи да се уверите, че ползите от термопомпената уредба се предават на колекторната и разпределителната система и да попълните фиша, който се дава на потребителя, за да поясни избора ви.
      1.   Минимална информация, която следва да се предостави от производителя
      
                  Производител
               
               
                   
               
            
                  модел
               
               
                   
               
            
                  топлинен колектор
               
               
                   
               
            
                  топлоразпределителна среда
               
               
                   
               
            
                  топлинен капацитет (kW)
               
               
                   
               
            
                  капацитет на охлаждане (kW)
               
               
                   
               
            
                  доставка на гореща вода
               
               
                   
               
            
                  тип на хладилния агент
               
               
                   
               
            
                  ниво на шума (dbA)
               
               
                   
               
            
                  наличие на части от датата на продажба (години)
               
               
                   
               
            
                  коефициент на трансформация (отопление)
               
               
                   
               
            
                  посочване на входната и изходната температура (°C)
               
               
                   
               
            
                  хладилен коефициент (охлаждане)
               
               
                   
               
            
                  посочване на входната и изходната температура (°C)
               
               
                   
               
            За приспособяване на съществуващи отоплителни системи термопомпата следва да се избере така, че да съответства на съществуващата разпределителна система, която може да бъде: топъл въздух по тръбопровод, гореща вода чрез радиатори или подово отопление. Тъй като изходната температура може да е по-ниска от тази на котел, който тя ще замени, важно е да се идентифицират начини за намаляване на топлинните загуби или слънчевото затопляне, за да се запази същият размер на разпределителната система.
      
         Определения
      
      
         Коефициент на трансформация (СОР) е отношението между вложената електрическа енергия за производство на топлинна енергия и изходящата отоплителна мощност.
      
         Коефициент за енергийна ефективност (EER) е отношението между вложената електрическа енергия за производство на студ и изходящата охладителна мощност.
      
         Сезонен коефициент на трансформация (SCOP) е осредненият коефициент на трансформация за времетраенето на отоплителния сезон за термопомпената система на определено местоположение.
      
         Сезонен коефициент за енергийна ефективност (SEER) е осредненият коефициент за енергийна ефективност за времетраенето на охладителния сезон за термопомпената система на определено местоположение.
      
         Коефициентът на първичната енергия (PER) се дава чрез: COP × 0,40 (или COP/2,5) за термопомпи с компресори, задвижвани с електричество, и чрез COP × 0,91 (или COP/1,1) за термопомпи с компресори, задвижвани с газ, газови или абсорбционни термопомпи, където 0,40 е настоящата европейска ефективност за производството на електроенергия, включително загубите по мрежата, а 0,91 е настоящата европейска газова ефективност, включително и загубите по разпределението.
      Производителят предоставя програми, инструменти и инструкции, за да можете да направите необходимите изчисления. Климатичните данни следва да са подходящи за географското местоположение на сградата.
      2.   Намаляване на топлинните загуби и слънчевото затопляне на сградите
      Ако жилището е на повече от 10 години, тогава вероятно ще е по-рентабилно да се намалят топлинните загуби чрез повишаване на нивото на изолация и да се намали слънчевото затопляне чрез ограничаване на преките лъчи на слънцето през лятото. Ако потребителят приеме препоръките ви, тогава системата следва да се оразмери за намалените топлинни загуби и слънчево затопляне.
      За допълнителна информация относно намаляването на топлинните загуби или слънчевото затопляне и оразмеряването и монтирането на термопомпени системи се консултирайте на сайта: www.kyotoinhome.info
      
      3.   Топлинни загуби и оразмеряване на отоплителната система
      Топлинните загуби на сградата следва да се изчислят в съответствие с националната практика или като се използва валидирана компютърна програма, основана на EN 832 — Европейския стандарт Euronorm за изчисляване на топлинни загуби. Тези топлинни загуби трябва след това да се сравнят с настоящите стойности, необходими съгласно строителните норми. За съществуващи сгради обикновено е рентабилно да се приведе стандартът за изолации близо до настоящите стойности, преди да се оразмери термопомпата за намалените топлинни загуби.
      Сезонен коефициент на преобразуване и консумация на енергия за отопление
      Изчисляването следва да вземе предвид следните елементи:
      
                  —
               
               
                  Климат (температура на външния въздух)
               
            
                  —
               
               
                  Проектна външна температура
               
            
                  —
               
               
                  Колебание на земната температура за една година (за термопомпи със земен източник — както с вертикални, така и с хоризонтални колектори)
               
            
                  —
               
               
                  Желана вътрешна температура
               
            
                  —
               
               
                  Температурно ниво на водните отоплителни системи
               
            
                  —
               
               
                  Годишен разход на енергия за отопление на помещения
               
            
                  —
               
               
                  Годишен разход на енергия за гореща вода за домакински нужди (ако е приложимо)
               
            Коефициент на първичната енергия (PER) и годишни емисии на CO2
      
      Средната ефективност за производство на енергия/газ, както и загуби от електрическата мрежа/разпределението на газ, които следва да се използват при изчисляването. Емисиите на CO2 и икономиите, които следва да се изчислят на основата на употребата на първична енергия.
      4.   Слънчево затопляне и оразмеряване на охладителната система
      Ако системата може също така да произвежда охлаждане, тогава слънчевото затопляне на сградата следва да се изчисли в съответствие с националната практика или като се използва валидирана компютърна програма. Това затопляне следва след това да се сравни с настоящите стойности, необходими съгласно строителните норми. За съществуващи сгради обикновено е рентабилно да се намали слънчевото затопляне, преди да се оразмери термопомпата за намаленото слънчево затопляне.
      Сезонен хладилен коефициент и консумация на енергия за охлаждане
      Изчисляването следва да вземе предвид:
      
                  —
               
               
                  Климата (температура на външния въздух)
               
            
                  —
               
               
                  Проектната външна температура
               
            
                  —
               
               
                  Колебанието на земната температура за една година (за термопомпи със земен източник — както с вертикални, така и с хоризонтални серпентини)
               
            
                  —
               
               
                  Желаната вътрешна температура
               
            
                  —
               
               
                  Температурното ниво на водните отоплителни системи
               
            
                  —
               
               
                  Годишния разход на енергия за охлаждане на помещенията
               
            Коефициент на първичната енергия (PER) и годишни емисии на O2
      
      Средната ефективност за производство на енергия/газ, както и загуби от електрическата мрежа/разпределението на газ, които следва да се използват при изчисляването. Емисиите на CO2 и икономиите, които следва да се изчислят на основата на употребата на първична енергия.
      5.   Обучение за монтажници и сондьори
      В повечето държави-членки се предлагат подходящи курсове, за да се даде възможност на монтажниците да получат подходящи национални или европейски квалификации. Производителите следва или да организират свои собствени курсове, за да подпомогнат монтажниците при използването на тяхното оборудване, или да работят с местни институти по квалификация, за да предоставят такава информация като част от техните курсове.
      За термопомпи със земен източник, където е необходим вертикален сондаж, в някои държави-членки се предлагат подходящи курсове за сондьори.
      
         (1)  ОВ L 114, 27.4.2006 г., стр. 64.
      
         (2)  ОВ L 161, 14.6.2006 г., стр. 1.
      
         (3)  МГИК Трета оценка на изменението на климата, 2001 г. Доклад на Междуправителствената група по изменение на климата: http://www.ipcc.ch/pub/reports.htm
      
         (4)  Изменение на климата, Научна оценка на МГИК, J. T Houghton, G. J. Jenkins, J. J. Ephraums (ed.) Cambridge University Press, Cambridge (UK) 1990.
      
         (5)  ОВ 196, 16.8.1967 г., стр. 1.
      
         (6)  ОВ L 37, 13.2.2003 г., стр. 19.
      
         (7)  ОВ L 214, 19.8.2005 г., стр. 65.